jkorsvik/nowiki_second_scrape_merged huggingface dataset:
Boktyven (roman)

Boktyven (engelsk originaltittel The Book Thief) er en roman skrevet av den australske forfatteren Markus Zusak. Den ble utgitt på engelsk i 2005, og ble i 2006 oversatt til norsk av Henning Hagerup på forlaget Cappelen Damm. Romanen har vunnet flere priser og lå i over hundre uker øverst på The New York Times' bestselgerliste for barn. 
Romanen finner sted i det nasjonalsosialistiske Tyskland, og beskriver den unge jenta Liesels forhold til sine fosterforeldre, beboerne i nabolaget og jøden Max, som fosterfamilien holder skjult i sitt hjem i opptrappingen mot andre verdenskrig.


== Handling ==
Handlingen i Boktyven utspilles i München i Tyskland før og under andre verdenskrig. Historien er fortalt fra Dødens synspunkt, som har en spesiell interesse i Liesel fordi hun møter henne tre ganger. 
I begynnelsen av romanen møter vi Liesel, lillebroren Werner og deres mor, som er på vei til barnas nye fosterforeldre, Hans og Rosa Hubermann. Vi blir fortalt at Liesels far er kommunist, og hennes mor kommer snart i trøbbel med nazistene. Broren dør på reisen og Liesel stjeler Graverens håndbok i snøen, det er også her og med dette første tyveriet, at hennes kjærlighet for lesning og bøker begynner. 
Liesel blir behandlet godt hos fosterforeldrene, selv om Rosa ofte fornærmer henne med å kalle henne en gris (saumensch, «purkemenneske», på tysk). Ved bruk av Graverens håndbok lærer Hans henne å lese. Liesel fortsetter å lese bøker som hun skaffer på ulike måter – i hovedsak fra Ilsa Hermanns bibliotek, borgemesterens kone, som etter hvert blir Liesels venn. Bøker blir også stjålet fra nazistiske bokbål. 
Liesel blir også venn med de andre barna i Himmelgaten, blant dem Rudy Steiner, som blir hennes beste venn og største beundrer. Hun knytter også sterke bånd til jøden Max Vandenburg.


== Filmatisering ==
Boktyven ble filmatisert i 2013.The Book Thief ble regissert av Brian Percival, etter et manus av Michael Petroni. 


== Eksterne lenker ==
Om Boktyven på fantasticfiction.co.uk
Jeg er en seiler

«Jeg er en seiler» er en salme skrevet av Henry Albert Tandberg (1871–1959). Han var oberst i Frelsesarmeen, og sjefredaktør i Krigsropet fra 1917. Melodien er av Klaus Theodor Østbye (1865–1945), oberstløytnant i Frelsesarmeen. Fra 1890 var han ansvarlig leder for musikkavdelingen i Frelsesarmeen i Kristiania. Denne kjente og kjære salmen, som finnes på en rekke plateinnspillinger, ble skrevet i 1909. Første strofe av salmen går som følger: «Jeg er en seiler på livets hav, på tidens skiftende bølge, den Herre Jesus meg kursen ga og denne kurs vil jeg følge».


== Kilder ==
Sangene i våre hjerter, Elin Prøysen, Damm 2007
http://enstadmediaartikler.blogspot.com/2008/10/seilersangen-ble-til-i-ddens-grenseland.html
http://www.horntveth.com/koret/jeg%20er%20en%20seiler.txt Arkivert 14. oktober 2010 hos Wayback Machine.
Giovanni della Robbia

Giovanni della Robbia (født 19. mai 1469 i Firenze, død 1529 i Firenze) var en italienske renessanse keramikkkunstner. Han var sønn av Andrea della Robbia og grandnevø av Luca della Robbia.
Giovanni arvet sin fars verksted og utvidet den polykromiske karakteren på keramisk glasurarbeider.


== Referanser ==


== Kilder ==
Ybl, Ervin (1962). Robbia. Budapest: Képzőművészeti Alap Kiadóvállalata. 


== Eksterne lenker ==
(en) Giovanni della Robbia – kategori av bilder, video eller lyd på Commons
Michael Sittow

Michael Sittow (født ca. 1469, død 1525), også kjent som Master Michiel, Michel Sittow, Michiel, Miguel og andre varianter, var en kunstmaler fra Reval (nåværende Tallinn i Estland) som var opplært i tradisjonen til tidlig nederlandsk maleri. For det meste av sitt liv arbeidet Sittow som portrettmaler ved hoffet for Isabella I av Castilla, habsburgerne og andre i Spania og Nederlandene. Han var en av de fremste flamske malerne i denne perioden.


== Referanser ==


== Billedgalleri ==


== Eksterne lenker ==
(en) Michel Sittow – kategori av bilder, video eller lyd på Commons 
(en) Michel Sittow – galleri av bilder, video eller lyd på Commons
Karachi (film)

Karachi er en norsk thriller fra 1989, regissert av Oddvar Einarson. 
Filmen handler om narkotikahandel i Karachi, Pakistan og flere scener i filmen er innspilt i Pakistan.


== Handling ==
Filmen tar for seg den unge kvinnen, Sara Philips (Amanda Ooms). Hun er blitt presset til å smugle 2 kg heroin inn i Norge fra Pakistan.
Hun tar kontakt med narkotikaspaner Ted Hansen (Jon Eikemo) i storbyen Karachi i Pakistan. Sara blir nå involvert i et høyt spill for få tatt narkotikaligaen og de som står bak. Denne ligaen slipper uheldigvis unna, og Sara må søke tilflukt i en gammel leilighet i Oslo. Det er Ted sin dekkleilighet og de to innleder et seksuelt forhold til hverandre. Nå fortsetter Ted Hansen med å forsøke å knuse ligaen, som smugler og selger heroin. Det blir en kamp mot politisystemet, og han blir også til stadighet satt på prøve av forbrytere som har sluppet unna. Tilslutt er han nær ved å gi opp. Ted er sliten av å kjempe en tilsynelatende nytteløs kamp og Sara sliter ham også ut. Da finner han et spor som er ferskt og han drar tilbake til Karachi.


== Mottakelse ==
Amanda Ooms vant Amandaprisen 1989 for årets kvinnelige skuespiller for rollen som Sara Philips i filmen mens fotograf Svein Krøvel vant prisen for beste faglige innsats. Filmen var også nominert i klassen beste norske kinofilm.


== I rollene ==
Jon Eikemo ...  Ted Hansen
Amanda Ooms ...  Sara Philips
Hans Ola Sørlie ...  Kramer
Ståle Bjørnhaug ...  Langeland
Øyvin Bang Berven ...  Peter
Tonje Lunde ...  Turid
Ahmed Abubaia ...  Politisjef
Erik Hivju ...  Finstad
Ahmed Kamis ...  Herr Butt
Anne Krigsvoll ...  Sekretær
Nasrullah Qureshi ...  Ahram
Robert Ryall ...  Cliff
Badi Uzzaman ...  Familiefar
Lars Vik ...  Zacken


== Eksterne lenker ==
(en) Karachi på Internet Movie Database 
(no) Karachi i Nasjonalbibliotekets filmografi 
(no) Karachi hos Filmfront 
(sv) Karachi i Svensk Filmdatabas 
(da) Karachi i Danmark Nationale Filminstitut 
(en) Karachi på AllMovie 
Karachi (film) hos Filmweb
Tøy

Tøy kan referere til:

Elastisitet
Uttøying
Tekstil
Klær
Arbeidstøy
Fottøy
Undertøy
Yttertøy


== Se også ==
Leketøy
Seletøy
Strikketøy
Sukkertøy
Syltetøy
Verktøy
Niccolo Rondinelli

Niccolo Rondinelli eller Nicolo eller Niccoló Rondinello (født ca. 1468 i Ravenna, død ca. 1520) var en  italiensk renessansemaler som hovedsakelig arbeidet i hjembyen Ravenna. Han var elev av maleren Giovanni Bellini. Blant Rondinellis elever var Baldassare Carrari og Francesco da Cotignola. 


== Referanser ==


== Kilder ==
Farquhar, Maria (1855).  Ralph Nicholson Wornum, red. Biographical catalogue of the principal Italian painters. Woodfall & Kinder, Angel Court, Skinner Street, London; Digititalisert av Googlebooks fra Oxford Universitys kopi 27. juni 2006. s. side 150.
Acidota

Acidota er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). De er blant de mest kuldetolerante billene og kan være aktive oppe på snøen.


== Utseende ==
Middelsstore (4-6 millimeter), avlange, blanke, rødlige kortvinger. Hodet er ganske lite, pronotum hvelvet og omtrent så langt som bredt. Beina er korte og har en rad av fine tenner langs ytterkanten.


== Levevis ==
Acidota-artene lever på bakken og kan være aktive i ganske kaldt vær. Den vanligste arten, Acidota crenata, ses ofte krypende rundt på snøfenner om våren, der den spiser insekter som har forulykket på snøen.


== Systematisk oversikt / norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae) Macleay, 1825
Stammen Anthophagini Thomson, 1859
Slekten Acidota Stephens, 1829
Acidota brevis Assing, 2004
Acidota crenata (Fabricius, 1792)
Acidota cruentata Mannerheim, 1830
Acidota daisetsuzana Y.Watanabe, 1990
Acidota montana Smetana, 1993
Acidota nivicola Smetana, 1993
Acidota quadrata (Zetterstedt, 1838)
Acidota semisericea Cameron, 1929 – finnes i Europa, men ikke i Norge
Acidota subcarinata Erichson, 1840


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Acidota i Global Biodiversity Information Facility 
(no) Acidota hos Artsdatabanken 
(sv) Acidota hos Dyntaxa 
(en) Acidota hos Fauna Europaea 
(en) Acidota hos Fossilworks 
(en) Acidota hos NCBI 
(en) Kategori:Acidota – bilder, video eller lyd på Wikimedia Commons 
Acidota – detaljert informasjon på Wikispecies 
Bildegalleri av nordamerikanske arter: [2]
Bilder av Acidota crenata og Acidota cruentata: [3]
Eucnecosum

Eucnecosum er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).


== Utseende ==
Små (ca. 3 millimeter), avlange, litt flate, brunlige kortvinger. Kroppen er tett punktert og fint hårete. Pronotum er nærmest rektangulært med rundede sidekanter, og har en rund grop litt foran midten ved hver sidekant. De forskjellige artene er ganske vanskelige å skille på ytre utseende.


== Levevis ==
Disse billene lever i skog. De kan påtreffes på skogbunnen, og er aktive som voksne høst og vinter.


== Systematisk oversikt / norske arter ==
Artene ble før regnet til slekten Arpedium.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae) Macleay, 1825
Stammen Anthophagini Thomson, 1859
Slekten Eucnecosum Reitter, 1909
Eucnecosum brachypterum (Gravenhorst, 1802)
Eucnecosum tenue (LeConte, 1863)
Eucnecosum brunnescens (J.Sahlberg, 1871)
Eucnecosum puncticolle (J.Sahlberg, 1880) – funnet i Finland, men ikke i Norge


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Eucnecosum i Global Biodiversity Information Facility 
(no) Eucnecosum hos Artsdatabanken 
(sv) Eucnecosum hos Dyntaxa 
(en) Eucnecosum hos Fossilworks 
(en) Eucnecosum hos NCBI 
Eucnecosum – detaljert informasjon på Wikispecies 
Bilde av Eucnecosum brachypterum: [2]
Helena Garcia

Helena Garcia (født 23. mars 1985 i Mexico by) er en meksikansk kunstløper. Hun vant det nasjonale juniormesterskapet i kunstløp i 2002. Internasjonalt har Garcia oppnådd en 37.-plass i junior VM i 2001 og en 48.-plass i junior VM i 2002.


== Referanser ==


== Eksterne lenker ==
(en) Helena Garcia – ISU 
Helena Garcia
Microsilphinae

Microsilphinae er en liten gruppe av biller som i blir regnet til familien kortvinger (Staphylinidae). De finnes bare på den sørlige halvkulen og er kjent fra Argentina, Chile, Australia og New Zealand.


== Utseende ==
Små, blanke, kraftig punkterte biller. Dekkvingene dekker så godt som hele bakkroppen, så det er ikke så lett å kjenne dem igjen som kortvinger. Antennene blir gradvis tykkere mot spissen.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Microsilphinae
Slekten Microsilpha Broun, 1886
Microsilpha argentina (Scheerpeltz, 1972)
Microsilpha litorea Broun, 1886
Microsilpha ocelligera (Champion, 1918)
Microsilpha topali (Scheerpeltz, 1972)


== Eksterne lenker ==
(en) Microsilphinae – oversikt og omtale av artene i WORMS-databasen 
(en) Microsilphinae hos Fossilworks 
(en) Microsilphinae hos ITIS 
(en) Microsilphinae hos NCBI 
(en) Kategori:Microsilphinae – bilder, video eller lyd på Wikimedia Commons 
Microsilphinae – detaljert informasjon på Wikispecies
Priscila Alavez

Priscilla Alavez (født 12. mars 1992) er en meksikansk kunstløper. Hun vant det nasjonale juniormesterskapet i kunstløp i 2010. Samme år oppnådde Alavéz en 53.-plass i junior-VM i Den Haag.


== Referanser ==


== Eksterne lenker ==
(en) Priscila Alavez – ISU 
(en) Priscila Alavez – ISU
Luis Brunetto

Luis Antonio Brunetto (født 27. oktober 1901, død 7. mai 1968) var en argentinsk friidrettsutøver som deltok i de olympiske leker 1924 i Paris.
Brunetto vant en olympisk sølvmedalje i friidrett under OL 1924 i Paris. Han kom på andreplass i tresteg bak Anthony Winter fra Australia.


== OL-medaljer ==
 1924  Paris - Sølv i friidrett, tresteg menn  Argentina


== Referanser ==


== Eksterne lenker ==
(en) Luis Brunetto – Olympics.com 
(en) Luis Brunetto – Olympic.org 
(en) Luis Brunetto – Olympedia 
(en) Luis Brunetto – Sports-Reference (OL-resultater – arkivert) 
(en) Luis Brunetto – World Athletics 
(en) Luis Brunetto – Track and Field Statistics
Ingrid Roth

Ingrid Roth (født 9. oktober 1983 i Mexico by) er en meksikansk kunstløper. Roth vant bronse i det nasjonale mesterskapet i kunstløp i 2002 og i 2003. 


== Referanser ==


== Eksterne lenker ==
(en) Ingrid Roth – ISU
Apateticinae

Apateticinae er en gruppe av biller som hører til familien kortvinger (Staphylinidae). De forekommer ikke i Europa.


== Utseende ==
Svært brede kortvinger med dekkvinger som dekker nesten hele bakkroppen. De ligner sterkt på åtselbiller (Silphidae) men skiller seg blant annet på at antennene er jevnt fortykket mot spissen, uten en avsatt klubbe.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Apateticinae Fauvel, 1895
Slekten Apatetica Westwood, 1848 – 25 arter
Slekten Nodynus Waterhouse, 1876 – 5 arter


== Eksterne lenker ==
(en) Apateticinae hos Fossilworks 
(en) Apateticinae hos ITIS 
(en) Apateticinae hos NCBI 
(en) Kategori:Apateticinae – bilder, video eller lyd på Wikimedia Commons 
Apateticinae – detaljert informasjon på Wikispecies 
Bilder av Nodynus leucofasciatus og Apatetica sp.: [1]
Mary Ro Reyes

Mary Ro Reyes (født 4. januar 1992 i Puebla) er en meksikansk kunstløper. Hun vant det nasjonale mesterskapet i kunstløp for seniorer i 2011. I 2007 vant Reyes gullmedalje det nasjonale juniormesterskapet i Guadalajara. Reyes deltok også i junior VM 2008 der hun endte på en 40.-plass.


== Referanser ==


== Eksterne lenker ==
(en) Mary Ro Reyes – ISU
Rocio Salas

Rocio Salas Visuet (født 4. oktober 1978 i Mexico by) er en meksikansk kunstløper. Hun vant det nasjonale mesterskapet i kunstløp for seniorer i 1999 og 2000. Salas oppnådde en 43.-plass både i VM i kunstløp 2000 i Nice og i VM i kunstløp 2001 i Vancouver.


== Referanser ==


== Eksterne lenker ==
(en) Rocio Salas – ISU
Pierre Ollivier

Pierre Ollivier (født 1890, død ukjent) var en belgisk bryter som deltok i de olympiske leker 1924 i Paris.
Ollivier vant en olympisk sølvmedalje i bryting under Sommer-OL 1924 i Paris. Han kom på andreplass i vektklassen, mellomvekt opp til 79,0 kg, i fristil bak Fritz Hagmann fra Sveits.


== OL-medaljer ==
 1924  Paris - Sølv i bryting, fristil mellomvekt  Belgia


== Eksterne lenker ==
(en) Pierre Ollivier – Olympedia 
(en) Pierre Ollivier – Sports-Reference (OL-resultater – arkivert) 
(en) Pierre Ollivier – FILA
Massy (Essonne)

Massy er en kommune i departementet Essonne i regionen Île-de-France. Massy er en av de sydlige forstedene til Paris og ligger 14,7 km fra sentrum av Paris.


== Befolkningsutvikling ==
Massy gjennomgikk en rask utvikling i løpet av en kort tidsperiode, med en forvandling fra en stor landsby med 6 000 innbyggere i 1950 til en by med over 37 000 innbyggere i 1968. Etter den tid har folketallet ligget stabilt på ca. 40 000 innbyggere.
Innbyggerne i Massy kalles for Massicois.


== Referanser ==
Kommunedata fra INSEE


== Eksterne lenker ==
Offisielt nettsted 
(en) Massy (Essonne) – kategori av bilder, video eller lyd på Commons 
Kommunedata INSEE
Sumeriske skrifter

Sumeriske skrifter er en bok i Bokklubbens serie Verdens Hellige Skrifter, redigert av Jens Braarvig og utgitt i 2006. Boken inneholder tekster fra sumerisk mytologi.
Sumerisk mytologi oppsto i oldtidsriket Sumer, en av de eldste sivilisasjonene vi kjenner. De religiøse forestillingene var lenge knyttet til den enkelte bystat, og hver av de største gudene er knyttet til sin by. Etter hvert som Sargon samlet bystatene til ett rike ca 2 300 f.Kr. utviklet det seg også en enhetlig gudeverden, hvor gudene står i relasjon til hverandre.
Hovedguden An er en tilbaketrukket gud uten noen aktiv kult. Sammen med Nammu har han sønnene Enlil som er den utøvende herskerguden, og Enki som er vannets og visdommens gud, og den som skapte menneskene. Enlils hustru er Ninlil. Måneguden Nanna-Suen var en viktig guddom, som representerte renselse og renhet. Han var far til solguden Utu og kjærlighetsgudinnen Inanna - som kalles Astarte i Det gamle testamente og Ishtar blant akkadierne.


== Innhold ==
I kapittelet Himmel og jord tekster om og til Enlil, Ninlil og Enki
I kapittelet Guder tekster om og til Nanna-Suen, Utu, Inanna, Ishkur, Nergal og Ninurta
I kapittelet Helter tekster om Bilgamesh, Ziusudra og Lugalbanda
I kapittelet Mennesker en tekst om Gudea og Klagesangen over Ur


== Referanser ==


== Bibliografi ==
Sumeriske skrifter. Utvalg og innledende essay av Jens Braarvig; oversatt av Tor Åge Bringsværd mfl. Bokklubben, 2006. XXIII, 364 s. (Verdens hellige skrifter; 36). ISBN 978-82-525-6213-2
Trygve Bragstad

Trygve Bragstad (født 17. september 1967 i Steinkjer) er en norsk politiker for Høyre. Han er fra 2019 kommunalråd i Trondheim kommune. 
Han gikk allmennfag ved Steinkjer videregående skole, tok eksamen ved Levanger lærerhøgskole i 1992, og tok graden cand.polit. med pedagogikk og historie ved Universitetet i Oslo i 1997.Bragstad var styremedlem i Steinkjer Unge Høyre midt i 1980-årene, deltager på Unge Høyres elitekurs i 1985, formann i Nord-Trøndelag Unge Høyre 1986–1987, politisk rådgiver for Høyre-leder Jan Petersen under stortingsvalgkampen i 1997, politisk sekretær for Trondheims ordfører Marvin Wiseth 1997–1998, politisk sekretær for ordfører Anne Kathrine Slungård 1998–2002 og medlem av Trondheim bystyre 1999–2003.I 2002 ble han rådgiver for samfunns- og myndighetskontakt i Knut Røes kommunikasjonsbyrå i Trondheim. Bragstad var ansatt som næringspolitisk leder i Næringsforeningen i Trondheim 2006–2012 og konsulent i PwC i Trondheim 2012–2013. Han hadde også vervet som styreleder i Fortidsminneforeningen 2008–2011. I 2014 ble han kommunikasjonsdirektør i Arbeidstilsynet.I 2019 kom han tilbake til politikken som Høyres andrekandidat ved kommunevalget i Trondheim.Han er sønn av Kristian og Kerstin Bragstad. På farssiden er han oldebarn av Kristian Bragstad og tippoldebarn av Sivert Bragstad.


== Referanser ==


== Eksterne lenker ==
(en) Trygve Bragstad – kategori av bilder, video eller lyd på Commons 
(no) Trygve Bragstad hos Stortinget 
(no) Trygve Bragstad hos Norsk senter for forskningsdata
Toros Monterrey

Toros Monterrey er en meksikansk ishockeyklubb som spiller i den meksikanske ishockeyligaen. Klubben, som ble etablert i 2004, spiller sine hjemmekamper ved Monterrey Ice Complex som har en kapasitet på 1500 tilskuere.


== Eksterne lenker ==
Toros Monterrey sine websider
Monterrey Ice Complex

Monterrey Ice Complex er en ishall i Santa Catarina i Monterreys storbyområde i den meksikanske delstaten Nuevo León. Ishallen har en kapasitet på 1 500 tilskuere og er den største i Monterrey og den tredje største i Mexico. Ishallen er hjemmebane for ishockeyklubben Toros Monterrey og hallen blir også benyttet for kunstløp. Det har vært arrangert internasjonale mesterskap i ishallen, blant annet 3. divisjon av U18 VM i ishockey i 2010.


== Eksterne lenker ==
Monterrey Ice Complex
Studioleilighet

Studioleilighet er lik en hybel hvor soverom, kjøkken og stue er i ett rom eller i flere uavskilte rom. Kjøkkenet er ofte et tekjøkken.
En studioleilighet kan regnes som en hybel eller hybelleilighet avhengig av om den har eget bad. Dersom bad deles med andre beboere regnes den som hybel, mens dersom studioleiligheten har eget bad regnes den som hybelleilighet.


== Se også ==
Hybel
Hybelleilighet
Bokollektiv
Leiebolig
Sommer-OL 2024

Sommer-OL 2024 blir de 33. olympiske sommerleker og skal arrangeres i Paris fra 26. juli til 11. august 2024. Åpnings- og avslutningsseremoniene avholdes på Stade de France.


== Valg av vertsby ==
Paris og Los Angeles inngikk 1. august 2017 en avtale med Den internasjonale olympiske komité (IOK) om at Paris fikk arrangere OL i 2024, mot at Los Angeles fikk arrangere OL i 2028. Paris ble offisielt tildelt lekene under IOKs 131. kongress i Lima i Peru 13. september 2017.


=== Søknadsprosess ===
Fem byer ble valgt av IOK 16. september 2015. 

Hamburg trakk sitt kandidatur 29. november 2015 etter en lokal folkeavstemning.
Roma trakk sitt kandidatur 21. september 2016.
Budapest trakk sitt kandidatur 22. februar 2017.Dermed sto det igjen to kandidatbyer til arrangementet:

Paris i Frankrike
Los Angeles i USADe to gjenværende kandidatbyene inngikk en avtale med IOK og Paris ble deretter enstemmig valgt til arrangørby av sommerlekene i 2024. Los Angeles var så eneste kandidat til arrangementet for 2028, og ble derfor også enstemmig valgt.


== Idretter ==
Det konkurreres i 329 øvelser i 32 ulike idretter. Foruten de ordinære olympiske sommeridrettene er breakdancing, skateboarding, sportsklatring og surfing tatt inn i programmet for 2024.


== Arenaer ==
De fleste øvelsene arrangeres i og rundt Paris, inkludert forstedene Saint-Denis, Le Bourget, Nanterre, Versailles og Vaires-sur-Marne. Håndballkampene spilles på Stade Pierre-Mauroy i Lille, mens seiling og surfing arrangeres i henholdsvis Marseille og Teahupoo. Fotball skal spilles i syv franske byer.


== Referanser ==


== Eksterne lenker ==
(en) Offisielt nettsted 
(en) 2024 Summer Olympics – kategori av bilder, video eller lyd på Commons
Sommer-OL 2028

Sommer-OL 2028 blir de 34. olympiske sommerleker og skal arrangeres i Los Angeles fra 21. juli til 6. august 2028. 
Los Angeles søkte i utgangspunktet om arrangementet for 2024, men inngikk en avtale med Paris og IOK om at de var sikret å få arrangere lekene for 2028, dersom Paris fikk 2024-lekene. Los Angeles ble offisielt tildelt lekene under IOKs 131. kongress i Lima 13. september 2017 som eneste søkerby.


== Referanser ==


== Eksterne lenker ==
(fr) Offisielt nettsted 
(en) 2028 Summer Olympics – kategori av bilder, video eller lyd på Commons
Giuseppe Alabardi

Giuseppe Alabardi (også kalt il Schioppi) var en  italiensk maler som arbeidet i Venezia rundt år 1600. Han tilskrives en del arbeider i Oratorio di San Nicola da Tolentino i Vicenza. Han malte arkitektoniske landskap og illusjonistiske takmalerier (quadratura) og det er nedtegnet at hans malte arbeider inngikk i scenebildet til operaer i Venizia.


== Referanser ==
Bryan, Michael (1886).  Robert Edmund Graves, red. Dictionary of Painters and Engravers, Biographical and Critical (Volume I.: A-K). York St. #4, Covent Garden, London; Original fra Fogg Library, Digititalisert 18. mai 2007: George Bell and Sons. s. page 10. CS1-vedlikehold: Ekstra tekst (link)
Video av restaurasjonen av Oratorio di San Nicola da Tolentino.